„În centrul misiunii World Class se află inițiativa #BeHealthyKids, care promovează importanța exercițiilor fizice și mișcării de la o vârstă fragedă. Dezvoltarea unor obiceiuri sănătoase în copilărie este crucială pentru prevenirea numeroaselor probleme de sănătate mai târziu în viață, precum obezitatea, bolile cardiovasculare și diabetul.
Prin implicarea copiilor în activități distractive și pline de mișcare, World Class își propune să pună bazele unei vieți sănătoase și să contribuie semnificativ la prevenția bolilor cronice, pe termen lung.
Misiunea nostru de a îmbunătăți sănătatea României prin mai multă mișcare continuă dincolo de aceste evenimente. Prin programele World Class dedicate celor mici în cluburi și la piscine, zi de zi, punem accent pe prioritizarea sănătății și stării de bine a copiilor și promovăm un viitor mai sănătos pentru întreaga țară”, a declarat Kent Orrgren, CEO World Class.
Pe 1 iunie, cluburile World Class din București și din întreaga Românie își vor deschide porțile pentru numeroase evenimente atractive dedicate copiilor, #AquaFunGames cu demonstrații, competiții de înot și jocuri acvatice, precum și cursuri demonstrative de Karate și Aikido accesibile pentru întreaga comunitate. Aceste activități sunt concepute pentru a atrage mai mulți copii către stilul de viață activ și sănătos pe care World Class îl promovează.
Pe lângă exercițiile fizice și jocurile distractive la piscine, copiii se vor bucura de gustări sănătoase și premii surpriză. Toate activitățile organizate pe 1 iunie în rețeaua de cluburi și piscine World Class cu echipele de instructori și antrenori specializați sunt gratuite. World Class se angajează, astfel, să facă aceste evenimente accesibile pentru cât mai mulți copii, toate costurile acțiunilor fiind suportate integral de rețeaua de health & fitness, nu doar de 1 iunie, ci la toate evenimentele și festivalurile organizate de World Class în cluburi și în aer liber.
De Ziua Copilului, World Class va participa, de asemenea, la 1uniFEST, cel mai mare festival de joacă pentru copii și părinți, desfășurat în Parcul Alexandru Ioan Cuza, București. Acest festival vibrant sărbătorește bucuria copilăriei, creativitatea și sănătatea, împărtășind
aceleași valori pe care World Class le promovează prin Mișcarea #BeHealthy pentru Mai Multă Mișcare. Echipa de experți în health & fitness World Class va fi prezentă la 1uniFEST cu activități pentru întreaga familie, inclusiv provocări distractive, roata premiilor #BeHealthy și numeroase surprize pentru toți copiii.
Programul complet al zilei de 1 iunie poate fi găsit aici: https://www.worldclass.ro/behealthy-kids-fun-games-1-iunie-2024/.